ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ, επί των τροπολογιαςών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ ΓΙΑ ΤΙΣ ΠΡΑΞΕΙΣ ΠΡΟΣΩΠΩΝ ΠΟΥ ΚΑΤΕΧΟΥΝ ΕΜΠΙΣΤΕΥΤΙΚΕΣ ΠΛΗΡΟΦΟΡΙΕΣ ΚΑΙ ΤΙΣ ΠΡΑΞΕΙΣ ΧΕΙΡΑΓΩΓΗΣΗΣ ΤΗΣ ΑΓΟΡΑΣ (ΚΑΤΑΧΡΗΣΗ ΑΓΟΡΑΣ) ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ, επί των τροπολογιαςών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ ΓΙΑ ΤΙΣ ΠΡΑΞΕΙΣ ΠΡΟΣΩΠΩΝ ΠΟΥ ΚΑΤΕΧΟΥΝ ΕΜΠΙΣΤΕΥΤΙΚΕΣ ΠΛΗΡΟΦΟΡΙΕΣ ΚΑΙ ΤΙΣ ΠΡΑΞΕΙΣ ΧΕΙΡΑΓΩΓΗΣΗΣ ΤΗΣ ΑΓΟΡΑΣ (ΚΑΤΑΧΡΗΣΗ ΑΓΟΡΑΣ)

1. Ιστορικο

Ημερομηνία διαβίβασης της πρότασης στο ΕΚ και στο Συμβούλιο (έγγραφο COM(2001) 281 τελικό - C5/2001/262 - 2001/0118(COD) [1]: // 01 Ιουνίου 2001

[1] ΕΕ C 240 E, 28.08.2001 σ.265.

Ημερομηνία γνωμοδότησης της Ευρωπαϊκής Οικονομικής και Κοινωνικής Επιτροπής [2]: // 17 Ιανουαρίου 2002

[2] ΕΕ C 80, 03.04.2002 σ. 61

Ημερομηνία γνωμοδότησης του Ευρωπαϊκού Κοινοβουλίου, πρώτη ανάγνωση [3]: // 14 Μαρτίου 2002

[3] Έκθεση A 5/2002/69/

Ημερομηνία έκδοσης της κοινής θέσης [4]: // 19 Ιουλίου 2002

[4] .....

Ημερομηνία γνωμοδότησης του Ευρωπαϊκού Κοινοβουλίου, δεύτερη ανάγνωση [5]: // 24 Οκτωβρίου 2002

[5] .....

2. Σκοποσ τησ προτασησ

Σκοπός της προτεινόμενης οδηγίας είναι να εξασφαλίσει την ακεραιότητα των ευρωπαϊκών χρηματοπιστωτικών αγορών, να καθορίσει και να θέσει σε εφαρμογή κοινά πρότυπα καταπολέμησης της κατάχρησης της αγοράς σε όλη την Ευρώπη και να ενισχύσει την εμπιστοσύνη των επενδυτών στις αγορές αυτές.

Για να εξασφαλιστεί η αποτελεσματική προστασία των ενοποιημένων ευρωπαϊκών χρηματοπιστωτικών αγορών, απαιτείται ένα κοινό νομοθετικό πλαίσιο για την πρόληψη, τη διαπίστωση, τη διερεύνηση των περιπτώσεων κατάχρησης της αγοράς και την επιβολή κυρώσεων. Το πλαίσιο αυτό πρέπει να εγγυάται στους συμμετέχοντες στην αγορά ασφάλεια δικαίου ως προς τις έννοιες και την εφαρμογή της νομοθεσίας, δημιουργώντας έτσι ίσους όρους ανταγωνισμού για όλους τους οικονομικούς φορείς σε όλα τα κράτη μέλη.

Κατά συνέπεια, οι κυριότεροι στόχοι της οδηγίας είναι:

- η καθιέρωση ευρωπαϊκού συστήματος καταπολέμησης της κατάχρησης της αγοράς το οποίο θα βασίζεται στην επιδίωξη συγκεκριμένων αποτελεσμάτων.

- η αποφασιστική τήρηση των αρχών της διαφάνειας και της ίσης μεταχείρισης από μέρους τους επαγγελματίες του τομέα.

- η καθιέρωση ενιαίας διοικητικής αρχής σε κάθε κράτος μέλος.

- η θέσπιση ελάχιστου συνόλου εξουσιών για τις διοικητικές αρχές.

- η θέσπιση διοικητικών κυρώσεων σε κάθε κράτος μέλος.

- η θέσπιση ενός πλήρους πλαισίου συνεργασίας μεταξύ των αρμόδιων αρχών.

3. Γνωμη τησ Επιτροπησ σχετικα με τισ τροπολογιεσ του Ευρωπαϊκου Κοινοβουλιου

Περίληψη

Το Κοινοβούλιο τροποποίησε την κοινή θέση του Συμβουλίου με 5 τροπολογίες. Η Επιτροπή αποδέχεται όλες τις τροπολογίες του Κοινοβουλίου, δηλαδή τις τροπολογίες 1 έως 5.

Τροπολογίες του Κοινοβουλίου σε δεύτερη ανάγνωση

3.1. Τροπολογίες τις οποίες αποδέχεται η Επιτροπή

Η Επιτροπή αποδέχεται όλες τις τροπολογίες.

Η τροπολογία 1, η οποία τροποποιεί την αιτιολογική σκέψη 26, διευκρινίζει ότι οι συναλλαγές που διενεργούνται από πρόσωπα με διευθυντικές αρμοδιότητες πρέπει να δημοσιοποιούνται τουλάχιστον μεμονωμένα. συνδέεται με την τροπολογία 4.

Η τροπολογία 2, η οποία τροποποιεί την αιτιολογική σκέψη 36, απαιτεί τα κράτη μέλη να εξασφαλίσουν την επαρκή χρηματοδότηση των αρμόδιων αρχών.

Η τροπολογία 3, η οποία τροποποιεί το άρθρο 1 παράγραφος 1, εντάσσει ρητά τις συναλλαγές βάσει εμπιστευτικών πληροφοριών που σχετίζονται με εκκρεμείς εντολές πελατών (προπορευόμενες συναλλαγές - "frontrunning") στο πεδίο εφαρμογής της οδηγίας.

Η τροπολογία 4, η οποία τροποποιεί το άρθρο 6 παράγραφος 4, διευκρινίζει ότι οι συναλλαγές που διενεργούνται από πρόσωπα με διευθυντικές αρμοδιότητες πρέπει να δημοσιοποιούνται τουλάχιστον μεμονωμένα. συνδέεται με την τροπολογία 1.

Η τροπολογία 5, η οποία τροποποιεί το άρθρο 6 παράγραφος 10, διευκρινίζει ότι οι κανόνες που διέπουν το επάγγελμα του δημοσιογράφου, συμπεριλαμβανομένης της αυτορρύθμισης, πρέπει επίσης να λαμβάνονται κατά τη θέσπιση εκτελεστικών μέτρων με τη διαδικασία επιτροπολογίας.

3.2. Τροπολογίες ή τμήματα τροπολογιών που απορρίπτονται από την Επιτροπή

Ουδέν

4. συμπερασμα

Σύμφωνα με το άρθρο 250 παράγραφος 2 της συνθήκης, η Επιτροπή τροποποιεί την πρότασή της όπως ορίζεται ανωτέρω.